stanford-oval/wikipedia huggingface dataset:
קורבן (יהדות)
הבהמות הכשרות והפסולות להקרבה > בהמות פסולות > בעל מום

בהמה שיש לה מום כלשהו. בתורה הוזכרו מספר מומים: "עַוֶּרֶת אוֹ שָׁבוּר אוֹ חָרוּץ אוֹ יַבֶּלֶת אוֹ גָרָב אוֹ יַלֶּפֶת לֹא תַקְרִיבוּ אֵלֶּה לַה'... וּמָעוּךְ וְכָתוּת וְנָתוּק וְכָרוּת לֹא תַקְרִיבוּ לַה'". לא מדובר רק על מום הנחשב בימינו כנכות, אלא גם על פגם חיצוני קל שמעורר רושם מוזר, כגון חוסר פרופורציה בין איברים שונים.
במשנה ובתלמוד נדונו מומים אלו בהרחבה במסכת בכורות פרק ששי. בסיכומו של הרמב"ם נמנו שבעים ושלושה מומים. הכרת המומים וזיהוים הייתה מקצוע שדרש הכשרה ממושכת והסמכה מיוחדת, ובית המקדש העסיק אנשים שהתמחו בכך. קורבן התמיד נבדק ממומים ארבעה ימים לפני הקרבתו, ופעם נוספת בסמוך להקרבתו.
בראשית ימי הבית השני ביטא הנביא מלאכי מחאה על הקרבת בעלי מום:
...הַכֹּהֲנִים בּוֹזֵי שְׁמִי, וַאֲמַרְתֶּם: בַּמֶּה בָזִינוּ אֶת שְׁמֶךָ? מַגִּישִׁים עַל מִזְבְּחִי לֶחֶם מְגֹאָל... וְכִי תַגִּשׁוּן עִוֵּר לִזְבֹּחַ – אֵין רָע, וְכִי תַגִּישׁוּ פִּסֵּחַ וְחֹלֶה – אֵין רָע; הַקְרִיבֵהוּ נָא לְפֶחָתֶךָ, הֲיִרְצְךָ אוֹ הֲיִשָּׂא פָנֶיךָ?!
הבהמות הכשרות והפסולות להקרבה > בהמות פסולות > פסולים נוספים

חולה – בהמה חולנית, או זקנה, או מדיפה ריח רע.
טרפה – בהמה שיש לה פצע שצפוי לגרום למותה.
כלאיים – בהמה שנולדה מזיווג שני סוגי בהמות, כדוגמת כבש עם עז.
יוצא דופן – בהמה שלא נולדה בלידה טבעית, אלא הוצאה דרך דפנות הרחם (ניתוח קיסרי). זהו מקור הביטוי הלשוני "יוצא דופן" במובן של חריגות.
יתום – בעל חיים שנתייתם מאמו מיד בלידתו. המכנה המשותף לפסולים הללו (כלאיים, יוצא דופן ויתום, ואפשר גם – מחוסר זמן): לא הייתה להם נורמליות של לידה וחיים תקינים.
רובע ונרבע – בהמה ששימשה אדם למעשה פריצות מינית.
מוקצה ונעבד – בהמה שהוקצתה ויועדה להיות קורבן לעבודה זרה, או שנחשבה כאליל.
נוגח – בהמה שהרגה אדם.
אתנן זונה – בהמה שניתנה לזונה כשכר. היה מקובל בקרב עובדי עבודה זרה שהזונה מביאה את שכרה כקורבן כדי לחפות ולכפר על מעשיה, והתורה באה לשלול את הדבר.
מחיר כלב – בהמה שהוחלפה בתמורה לכלב.
תקלות בהקרבה הפוסלות את הקורבן

כשם שהקורבן עצמו טעון בדיקה קפדנית כדי לוודא את כשרותו, כך גם תהליך ההקרבה נעשה באופן מדוקדק, ולעיתים סטייה קלה ממנו, אפילו בגלל מחשבה לא נכונה של הכהן המבצע את העבודה, עלולה לפוסלו. נמנה כמה גורמים עיקריים לכך שקורבן עשוי להיפסל במהלך ההקרבה.
קורבן שעבודותיו לא נעשו כראוי: הוקרב על ידי אישים הפסולים לכך, או שדמו נשפך ארצה בטרם הוכנס למזרק המיועד לקבלת הדם, או שדמו לא נזרק על המזבח כלל.
יוצא – לאחר שחיטת הקורבן בעזרה, יש להקפיד שכל חלקיו יישארו בתוכה, פרט לאלה שמיועדים מלכתחילה להיאכל מחוצה לה (בשר "קדשים קלים"). החלקים שצריכים להישאר בפנים, להקרבה או לאכילה (דם הקורבן, אימוריו, ובשר קדשי קדשים), אם יצאו מן העזרה – נפסלו, ואין להקריבם אפילו אם יוחזרו אליה.
לן – לאחר שחיטת הקורבן, יש להקפיד שדמו יזרק בו ביום, ואימוריו יועלו על המזבח ביום או גם בלילה שלאחריו. אם הדם או הבשר שהה ולא הועלה למזבח עד למחרת – הרי הוא פסול.
טמא – בעל חיים איננו יכול להיות טמא בחייו, וגם אם נגעה בו טומאה כלשהי – הוא טהור. ברם, לאחר שחיטתו יש להקפיד שלא ייטמא כתוצאה ממגע עם גורם מטמא. קורבן שנטמא – אסור להקריבו.
מחשבות פוסלות – לעיתים די במחשבה לא נכונה של האדם המבצע את תהליך ההקרבה כדי לפסול את הקורבן. שלוש מחשבות פוסלות את הקורבן: האחת – מחשבת פיגול, לאכול מן הקורבן או להקריב ממנו לאחר הזמן המיועד לכך. השנייה – מחשבת "חוץ למקומו", לאכול או להקריב מחוץ לגבולות המקום המיועד לכך. השלישית – מחשבה "שלא לשמה", כלומר, הקרבת הקורבן לשם קורבן אחר (למשל: קורבן חטאת שהכהן חושב בשעת הקרבתו לשם קורבן שלמים), או לשם כפרה על אדם שאינו בעל הקורבן. מחשבה זו פוסלת רק בשני קורבנות: חטאת ופסח, בהם הקפידה התורה במיוחד על כך שהקורבן ייעשה לשם יעודו המקורי. בשאר הקורבנות, המחשבה לעשות את הקורבן לשם קורבן אחר או אדם אחר איננה פוסלת את הקורבן, ויש להמשיך את הקרבתו כסדרה, אבל בעליו לא יצאו ידי חובה, ועליהם להביא קורבן חדש במקומו.
כל התקלות הללו, אם התרחשו לפני או בשעת זריקת הדם – פוסלות את הקורבן, ובעליו צריך להביאו שוב. לעומת זאת, אם זריקת הדם הייתה כהלכתה ולאחר מכן התרחש הפסול, למשל, כאשר בשר קדשי הקדשים הוצא אל מחוץ לעזרה – הבשר נפסל, ולא יוקטר או ייאכל, אבל בעליו יצאו ידי חובתם, שכן עיקרו של הקורבן הוא זריקת הדם, המייצג את הקרבת נפש הבהמה.
כאשר קורבן נפסל, יש להבדיל בין קורבן שלא היה ראוי מלכתחילה להיקרב לבין קורבן שהיה ראוי ונפסל במהלך ההקרבה: קורבן שהיה ראוי, ונפסל תוך כדי ההקרבה, נקרא "פסולו בקודש", ויש לו מעמד מסוים של קדושה. לפיכך, יש לשרוף אותו בתוך תחומי העזרה, אך לא על המזבח אלא במקום מיוחד שהוקצה לכך ושמו "בית הדשן". כמו כן, אם בטעות הועלה על המזבח אף על פי שהיה פסול – לא ירד ממנו. לעומת זאת קורבן שלא היה ראוי כלל ועיקר להיקרב – אינו נחשב כקורבן כלל, ואף אם הועלה למזבח – יש להורידו.
נביאי ישראל ויחסם לקורבנות

הנביאים הרבו להתריע כנגד תפיסה רווחת, שהקורבן מחפה על פגמים מוסריים של בעליו. בדברי הנביאים מודגש פעמים רבות, שה' אינו רוצה בקורבנות שמקורם בגזל ועוול, ובעליהם מסתפקים בהבאת הקורבן כתחליף לשיפור התנהגותם, או כמתת שוחד לחיפוי והסתרת העוון.
ראשון הנביאים שמביע את הדברים הוא שמואל הנביא: "וַיֹּאמֶר שְׁמוּאֵל: הַחֵפֶץ לַה' בְּעֹלוֹת וּזְבָחִים כִּשְׁמֹעַ בְּקוֹל ה'? הִנֵּה שְׁמֹעַ – מִזֶּבַח טוֹב, לְהַקְשִׁיב – מֵחֵלֶב אֵילִים."(ספר שמואל א', פרק ט"ו, פסוק כ"ב)
הנביא שהרבה להתעמת עם תפיסה זו, היה הנביא ירמיהו, שניסה לעקור מהעם את תפיסת נביאי השקר שקבעו שה' לא ירצה להחריב את ביתו ולהשבית את הקרבת הקורבנות לפניו:
הַדָּבָר אֲשֶׁר הָיָה אֶל יִרְמְיָהוּ מֵאֵת ה' לֵאמֹר: עֲמֹד בְּשַׁעַר בֵּית ה' וְקָרָאתָ שָּׁם אֶת הַדָּבָר הַזֶּה וְאָמַרְתָּ שִׁמְעוּ דְבַר ה' כָּל יְהוּדָה הַבָּאִים בַּשְּׁעָרִים הָאֵלֶּה לְהִשְׁתַּחֲוֹת לַה': כֹּה אָמַר ה' צְבָאוֹת אֱלֹוהֵי יִשְׂרָאֵל הֵיטִיבוּ דַרְכֵיכֶם וּמַעַלְלֵיכֶם וַאֲשַׁכְּנָה אֶתְכֶם בַּמָּקוֹם הַזֶּה. אַל תִּבְטְחוּ לָכֶם אֶל דִּבְרֵי הַשֶּׁקֶר לֵאמֹר הֵיכַל ה' הֵיכַל ה' הֵיכַל ה' הֵמָּה...
הִנֵּה אַתֶּם בֹּטְחִים לָכֶם עַל דִּבְרֵי הַשָּׁקֶר לְבִלְתִּי הוֹעִיל. הֲגָנֹב רָצֹחַ וְנָאֹף וְהִשָּׁבֵעַ לַשֶּׁקֶר וְקַטֵּר לַבָּעַל וְהָלֹךְ אַחֲרֵי אֱלֹהִים אֲחֵרִים אֲשֶׁר לֹא יְדַעְתֶּם, וּבָאתֶם וַעֲמַדְתֶּם לְפָנַי בַּבַּיִת הַזֶּה אֲשֶׁר נִקְרָא שְׁמִי עָלָיו וַאֲמַרְתֶּם נִצַּלְנוּ, לְמַעַן עֲשׂוֹת אֵת כָּל הַתּוֹעֵבוֹת הָאֵלֶּה?! הַמְעָרַת פָּרִצִים הָיָה הַבַּיִת הַזֶּה אֲשֶׁר נִקְרָא שְׁמִי עָלָיו בְּעֵינֵיכֶם?!' גַּם אָנֹכִי הִנֵּה רָאִיתִי נְאֻם ה'...
כֹּה אָמַר ה' צְבָאוֹת אֱלֹוהֵי יִשְׂרָאֵל: עֹלוֹתֵיכֶם סְפוּ עַל זִבְחֵיכֶם וְאִכְלוּ בָשָׂר. כִּי לֹא דִבַּרְתִּי אֶת אֲבוֹתֵיכֶם וְלֹא צִוִּיתִים בְּיוֹם הוֹצִיאִי אוֹתָם מֵאֶרֶץ מִצְרָיִם עַל דִּבְרֵי עוֹלָה וָזָבַח. כִּי אִם אֶת הַדָּבָר הַזֶּה צִוִּיתִי אוֹתָם לֵאמֹר שִׁמְעוּ בְקוֹלִי וְהָיִיתִי לָכֶם לֵאלֹוהִים וְאַתֶּם תִּהְיוּ לִי לְעָם וַהֲלַכְתֶּם בְּכָל הַדֶּרֶךְ אֲשֶׁר אֲצַוֶּה אֶתְכֶם לְמַעַן יִיטַב לָכֶם
כך גם בדברי ישעיהו: "לָמָּה לִּי רֹב זִבְחֵיכֶם יֹאמַר ה', שָׂבַעְתִּי עֹלוֹת אֵילִים וְחֵלֶב מְרִיאִים, וְדַם פָּרִים וּכְבָשִׂים וְעַתּוּדִים לֹא חָפָצְתִּי. כִּי תָבֹאוּ לֵרָאוֹת פָּנָי, מִי בִקֵּשׁ זֹאת מִיֶּדְכֶם רְמֹס חֲצֵרָי." (פרק א', פסוקים י"א–י"ב) "כִּי אֲנִי ה' אֹהֵב מִשְׁפָּט, שֹׂנֵא גָזֵל בְּעוֹלָה..." (פרק ס"א, פסוק ח')
ובנבואת הושע: "כִּי חֶסֶד חָפַצְתִּי וְלֹא זָבַח וְדַעַת אֱלֹהִים מֵעֹלוֹת." (פרק ו', פסוק ו')
ובספר משלי:
"זֶבַח רְשָׁעִים תּוֹעֲבַת ה', וּתְפִלַּת יְשָׁרִים רְצוֹנוֹ." (פרק ט"ו, פסוק ח')
"עֲשֹׂה צְדָקָה וּמִשְׁפָּט נִבְחָר לַה' מִזָּבַח." (פרק כ"א, פסוק ג')
עם זאת, אין פירוש הדבר שהנביאים התנגדו להקרבת קורבנות. אותם נביאים עצמם שמוחים על הבאת קורבן שאין עימה טהרת מעשים – הביאו קורבנות בעצמם, מחו על ביטול עבודת הקורבנות במקדש, והתנבאו על חידוש עבודת הקורבנות בעתיד בצורתה הראויה. לא באו נביאים אלו אלא להתריע מפני שיבוש סולם הערכים היהודי, והצבת הקורבן כעניין העומד בפני עצמו במנותק מהתנהגותו הכוללת של האדם.
התפילות ויחסן לקורבנות

במקרא מצינו לעיתים הבאת קורבן השלובה בתפילה, כמו תפילת שלמה המלך וקורבנותיו ביום חנוכת בית המקדש הראשון, ותפילת שמואל הנביא לניצחון במלחמה בד בבד עם העלאת קורבנו.
אנשי כנסת הגדולה, בראשית ימי בית המקדש השני, קבעו את תפילות היום במקביל לזמן הקרבת הקורבנות: תפילת שחרית – בזמן המיועד לקורבן התמיד של שחר; תפילת מנחה – בזמן התמיד של בין הערביים; ותפילת ערבית – במשך כל הלילה, במקביל לזמן השלמת בערת בשר העולה על המזבח.
כבר בזמן המקדש יש אזכור של תפילות קבועות, הכוללות מספר קבוע של ברכות.
כך נאמר במשנה:
עמדו בתפלה (בתעניות)...אומר לפניהם עשרים וארבעה ברכות: שמונה עשרה שבכל יום, ומוסיף עליהן עוד שש... וכשבא דבר אצל חכמים אמרו: לא היינו נוהגין כן אלא בשער מזרח ובהר הבית.
עדות על כך מופיעה בתלמוד:
אמר רבי יהושע בן חנניה: כשהיינו שמחים שמחת בית השואבה לא ראינו שינה בעינינו. כיצד? שעה ראשונה – תמיד של שחר, משם – לתפלה, משם – לקרבן מוסף, משם – לתפלת המוספין, משם – לבית המדרש, משם – לאכילה ושתייה, משם – לתפלת המנחה, משם לתמיד של בין הערבים, מכאן ואילך – לשמחת בית השואבה.
חלק מברכות התפילה אף שולבו בטקסים שונים בבית המקדש: קריאת התורה של הכהן הגדול ביום הכיפורים, וקריאת המלך במעמד הקהל.
בימי שבת ומועד, בהם הוקרב במקדש קורבן מוסף, קבעו חכמים תפילה מיוחדת, הנקראת "תפילת מוסף". נוסף על כך, קריאת התורה בראש חודש ובמועדים כוללת את הפסוקים בתורה בהם מוזכר קורבן היום.
לאחר חורבן בית המקדש והפסקת עבודת הקורבנות, השתנה נוסח התפילה והותאם למצב החדש, כתפילה לחידוש הקורבנות, במקום הנוסח שבו תפילה להמשך קיומם וקבלתם ברצון. כך לשון תפילת העמידה: "והשב את העבודה לדביר ביתך". בתפילת המוסף מופיע נוסח מורחב של תפילה לחידוש הקורבנות:
יהי רצון מלפניך... שתעלנו בשמחה לארצנו... ושם נעשה לפניך את קורבנות חובותינו, תמידים כסדרם ומוספים כהלכתם. ואת מוסף יום... הזה נעשה ונקריב לפניך באהבה כמצוות רצונך, כמו שכתבת עלינו בתורתך.
בהשראת הפסוק: "וּנְשַׁלְּמָה פָרִים שְׂפָתֵינוּ", המגדיר את התפילה בשפתיים כתשלום ותחליף לקורבנות, הוגדרה תפילת העמידה כתחליף להקרבת קורבנות כל עוד בית המקדש חרב. התפילה היומית מחליפה את הקורבנות האישיים. בנוסף לכך הוגדרו תפילות מוסף כתחליף לקורבנות הציבור המיוחדים לחגים ומועדים. כהקדמה לתפילת שחרית ומנחה (המשמשים תחליף לקורבנות התמיד) אומרים את פסוקי הקטורת וקורבן התמיד. ובתפילת שחרית, חז"ל המליצו על לימוד פרשיות הקורבנות, הנחשב כעין הבאת קורבן. התקבל גם המנהג לקרוא לפני תפילת שחרית את פרק "איזהו מקומן" (משנה, מסכת זבחים, פרק ה'), המתמצת את הלכות הקורבנות, ויש האומרים אף נוסחי יהי רצון לקבלת כל אמירה כקורבן, מנהג שלפי דברי החת"ם סופר גם התנאים נהגו בו.
הקורבנות בעתיד

אחד מיסודות האמונה של היהדות הוא שתוקפן של מצוות התורה הוא ללא הגבלת זמן, ובניסוחו של הרמב"ם:
דבר ברור ומפורש בתורה שהיא מצווה עומדת לעולם ולעולמי עולמים, אין לה לא שינוי ולא גרעון ולא תוספת, שנאמר: 'את כל הדבר אשר אנכי מצווה אתכם אותו תשמרון לעשות, לא תוסף עליו ולא תגרע ממנו', ונאמר: 'והנגלות לנו ולבנינו עד עולם לעשות את כל דברי התורה הזאת', הא למדת שכל דברי תורה מצווין אנו לעשותן עד עולם... לפיכך אם יעמוד איש, בין מן האומות בין מישראל ויעשה אות ומופת ויאמר...שאותן המצוות שנצטוו בהן ישראל אינן לעולם ולדורי דורות, אלא מצוות לפי זמן היו – הרי זה נביא שקר.
מלבד עיקרון יסודי זה בתורה, קיימת הדגשה מיוחדת על כמה ממצוות הקורבנות, שהן "חוקת עולם" ו"לדורות". גם בדברי הנביאים אודות גאולתו העתידית של עם ישראל מוזכרת הקרבת קורבנות.
כך ניסח הרמב"ם את החזון המשיחי בישראל:
המלך המשיח עתיד לעמוד ולהחזיר מלכות דוד ליושנה לממשלה הראשונה, ובונה המקדש ומקבץ נדחי ישראל, וחוזרין כל המשפטים בימיו כשהיו מקודם, מקריבין קרבנות, ועושין שמיטין ויובלות ככל מצוותה האמורה בתורה.
בהתאם לכך, קבעו חז"ל תפילות לבניין בית המקדש וחידוש עבודת הקורבנות, כגון בתפילת העמידה: "והשב את העבודה לדביר ביתך, ואשי ישראל ותפילתם מהרה באהבה תקבל ברצון", והביטוי "אשי ישראל" מכוון לקורבנות. בתפילת מוסף קיימת הדגשה נוספת על כך ש"נעשה לפניך את קורבנות חובותינו, תמידים כסדרם ומוספים כהלכתם".
לעומתם מובא במדרש תנחומא, אמור יט':
"לעתיד לבוא כל הקורבנות כולן בטלין"
הראי"ה קוק שדן בנושא רבות בחזון הצמחונות והשלום כתב גם בעולת ראיה
"לעתיד לבוא ההקרבה תהיה של מנחה מהצומח, תערב לה כימי עולם וכשנים קדמוניות."
בקבלה מתואר מצב שבו העולם כולו מתקדם ומתעלה מבחינה רוחנית עד שבעלי החיים משתווים לאדם ברמתם ובשכלם.
הקורבנות בעתיד > בתנועה הרפורמית

בנוסח התפילה של ההיכל בהמבורג מ-1818, הנחשב לסידור הרפורמי הראשון, כפר בכך; בין היתר, נכתב ב"מפני חטאינו גלינו מארצנו" ש”שתקבל... ארשת שפתינו במקום קרבנות חובותינו”. שינויים אלה המריצו את רבני אירופה לצאת במאבק מאורגן ראשון נגד הרפורמים. שלילת הציפייה לחידוש עבודת הכהנים הפכה לעקרון רשמי בזרם בוועידת פרנקפורט ב-1845, והוצהר על כך שוב בוועידת פילדלפיה ב-1869 ובמצע פיטסבורג מ-1885. בתנועה הקונסרבטיבית, כבסוגיות דומות רבות הקשורות לאמונה, לא הובעה מעולם עמדה רשמית בנדון, אך מ-1946 התפרסמו סידורים עם הקטעים על הקורבנות מנוסחים בלשון עבר. כיום, רוב בתי-הכנסת הקונסרבטיביים מתפללים בנוסחים המשנים או משמיטים את הנושא.
לקריאה נוספת

הרב רא"ם הכהן, דרך שער העליון – עיון במסכת זבחים, הקורבנות ובית המקדש, הוצאת ישיבת עתניאל, 2007.
הרב צבי אינפלד, עולם הקרבנות – משמעות הקרבנות בשיטת הראשונים ובתפיסה בת ימינו, הוצאת מוסד הרב קוק, תשע"ז.
René Dussaud, Les origines cananéennes du sacrifice israélite, Éditions Ernest Leroux, 1921
אלכסנדר סובולב

אלכסנדר סרגייביץ' סובולב (ברוסית: Александр Сергеевич Соболев; נולד ב-7 במרץ 1997 בברנאול) הוא כדורגלן רוסי המשחק כחלוץ מרכזי בקבוצת הפרמייר ליג הרוסי זניט סנקט פטרבורג ובנבחרת רוסיה.
קריירת מועדונים > דינמו ברנאול, טום טומסק

סובולב הוא בוגר בית הספר לכדורגל של מועדון דינמו ברנאול. בשנת 2015 הופיע בהרכב הקבוצה הבוגרת של דינמו-2 ברנאול שהתמודדה בליגת הכדורגל החובבנית של רוסיה.
לפני פתיחת עונת 2016/17 עבר לטום טומסק ושיחק בהרכב קבוצת הנוער והבקיע תשעה שערים ב-15 הופעות. ב-21 בנובמבר 2016 זומן לקבוצה הבוגרת למשחק בליגת העל הרוסית בכדורגל, במשחק נגד אחמט גרוזני, אך בפועל ישב על הספסל ולא עלה למגרש.
ב-5 בדצמבר 2016 עשה את הופעת הבכורה בפרמייר-ליג הרוסי כשעלה בהרכב הפותח במשחק נגד אופה. ב-10 באפריל 2017 הבקיע את שער הבכורה במשחק נגד רובין קאזאן שהסתיים בשוויון 2:2. בעונת הבכורה שלו בקבוצה מטומסק הוא הבקיע שלושה שערים.
קריירת מועדונים > קריליה סובייטוב ויניסיי

ב-29 בדצמבר 2017 חתם לארבע שנים בקבוצת קריליה סובייטוב סמרה. את שער הבכורה במדי הקבוצה מסמרה הבקיע ב-4 במרץ 2018 נגד דינמו סנקט פטרבורג. את השלושער שלו הבקיע לראשונה ב-7 באפריל 2018 נגד ספרטק-2 מוסקבה במשחק בליגת הכדורגל הלאומית של רוסיה.
בתחילת 2019 ועד לסוף העונה הושאל לקבוצת יניסיי קרסנויארסק, במדיה הבקיע שלושה שערים בעשר הופעות. הוא חזר להרכב של קריליה סובייטוב בתחילת עונת 2019/2020 בליגת העל הרוסית בכדורגל וכבר במחזור הפתיחה הבקיע דאבל לזכות קריליה סובייטוב, במשחק נגד צסק"א מוסקבה שהסתיים בניצחון קבוצתו. בחודש יולי רשם שלושה שערים ובישול אחד בשלושה משחקים והוכתר למצטיין החודש בליגת העל הרוסית בכדורגל והיה לשחקן הראשון בקריליה סובייטוב סמרה שזוכה בפרס זה.
קריירת מועדונים > ספרטק מוסקבה

בינואר 2020 הושאל עד סוף השנה לספרטק מוסקבה בסכום של 5 מיליון אירו.
ב-31 בינואר 2020, הוא ערך את האימון הראשון שלו במדי ספרטק במחנה האימונים בקטר ב-8 בפברואר 2020, במשחק המחזור השלישי של טורניר הידידות גביע Match Premier, כבש מול פרטיזן בלגרד (3:2) וסייע לקבוצתו החדשה לזכות בטורניר. הוא ערך את הופעת הבכורה שלו במדי ספרטק בליגת העל הרוסית בכדורגל ב-29 בפברואר 2020 במשחק החוץ של המחזור ה-20 מול דינמו מוסקבה (2:0), כשנכנס להרכב הפותח ובישל שער לזלימחאן בקאייב בדקה ה-29 של המשחק. ב-18 במאי 2020, נרכש מקריליה סובייטוב בסכום של 4.5 מיליון יורו על ידי ספרטק שחתמה עמו על חוזה ארוך טווח, כששכרו של סובולב עומד על 1.2 מיליון יורו בשנה. ב-20 ביוני 2020, במשחק החוץ של המחזור ה-23 באליפות רוסיה מול ארסנל טולה (3:2), בזכות בישול של זלימחאן בקאייב, הוא כבש את שערו הראשון במדי ספרטק בליגה. ב-19 ביוני 2020, בחצי גמר הגביע הרוסי בכדורגל מול זניט סנקט פטרבורג (1:2), בדקה ה-45 של המשחק עם בישול של זלימחאן בקאייב, הוא כבש את שער הבכורה שלו בספרטק בגביע. בסך הכל, בעונת 2019/20 עבור ספרטק הוא שיחק 13 משחקים (11 בליגה ו-2 בגביע הרוסי), כבש 3 שערים (2 בליגה ואחד בגביע הרוסי) ועשה 3 בישולים (2 בליגה ו-1 בגביע רוסיה).
לפני תחילת עונת 2020/21, סובולב אימץ את מספר 7. ב-9 באוגוסט 2020, במשחק הביתי של המחזור הראשון באליפות רוסיה מול סוצ'י (2:2), הוא כבש את השער הראשון של ספרטק בעונה החדשה והוכתר לשחקן המשחק. ב-23 באוגוסט 2020, במשחק המחזור הרביעי באליפות רוסיה מול לוקומוטיב (2:1), כבש את שער הניצחון לספרטק שהעניק את הניצחון בדרבי. ב-29 באוגוסט 2020, במשחק הביתי של המחזור הששי באליפות רוסיה מול ארסנל טולה (2:1), הוא נכנס לראשונה בהרכב הפותח ושיחק 90 דקות, כשהוא מבקיע שער בדקה 41 מבישול של זלימחאן בקאייב. ב-7 בנובמבר 2020, במשחק המחזור ה-14 באליפות רוסיה מול אורל (2:2) בדקה הששית הבקיע שער מבישול של איירטון ובדקה ה-45 הוא כבש שער שני ובישל פנדל והוכתר כשחקן המשחק.
ב-7 במרץ 2021, ביום הולדתו, במשחק המחזור ה-21 באליפות רוסיה מול קרסנודאר (6:1) כבש שער בדקה 2 ונבחר לאיש המשחק בזכות כיבוש השער הראשון שהיה המהיר ביותר באותה עונה. ב-13 במרץ 2021, במשחק החוץ של המחזור ה-22 באליפות רוסיה מול דינמו מוסקבה (2:1), בדקה ה-30 של המשחק, הוא בישל שער לוויקטור מוזס, ובדקה 63 ארגן בעיטת עונשין ובכך סייע לקבוצתו להשיג ניצחון חשוב בדרבי. בסוף מרץ 2021 סובולב הגיע למאזן של 5 שערים וקצב הבקעות ממוצע של 50 דקות לשער והיה ממוקם במקום השלישי ברשימת מלכי השערים בקרב כדורגלני עשר הליגות הטובות בעולם. במרץ, הוא נבחר לשחקן החודש. בסך הכל, בעונת 2020/21 הוא שיחק 24 משחקים (22 באליפות ו-2 בגביע), בהם כבש 15 שערים (14 באליפות ו-1 בגביע) ועשה 4 בישולים באליפות. בסיום העונה סיים עם ספרטק במקום השני באליפות.
הוא הבקיע את שערו הראשון בעונת 2021/22, ב-30 ביולי 2021 במשחק החוץ של המחזור השני באליפות רוסיה מול קריליה סובייטוב (1:0), לאחר שהבקיע פנדל בדקה 68 והוכר גם לשחקן המשחק. ב-13 באוגוסט 2021, הוא חתם על חוזה חדש עם ספרטק עד 2026. ב-20 באוקטובר 2021, במשחק הביתי של המחזור השלישי בליגה האירופית מול לסטר סיטי (3:4), הוא כבש צמד ובכך כבש את שעריו הראשונים במפעלים האירופיים. הוא המשיך להפתיע עם צמד מול נאפולי בניצחון קבוצתו 2:1 ב-24 בנובמבר 2021.
בעונת 2022/2023, כבש 6 שערים ב־12 המחזורים הראשונים.
קריירת מועדונים > זניט

בספטמבר 2024 עזב את ספרטק וחתם ל-3 שנים בזניט סנקט פטרבורג, תמורת דמי העברה של 10 מיליון יורו. את שער הבכורה במדי הקבוצה הבקיע במשחק הגביע הרוסי בכדורגל כשהבקיע בדקה 61, מול אקרון טוליאטי בניצחון קבוצתו ב-2 באוקטובר 2024.
קריירה בנבחרת

ב-17 בינואר 2018 זומן לנבחרת הצעירה של רוסיה. ב-8 באוקטובר 2020 ערך הופעת בכורה בנבחרת הבוגרת בהפסד 1–2 לנבחרת שוודיה במשחק ידידות כשהוא כובש את השער המצמק עבור הנבחרת הרוסית.
תארים > אישיים

כדורגלן החודש בליגת העל הרוסית בכדורגל: יולי 2019
תארים > קבוצתיים

סגנות אליפות ליגת הכדורגל הלאומית: 2017/18
ספרטק מוסקבה
גביע רוסי: 2021/2022
הערות שוליים

↑  "Александр Соболев: «Японские команды удивили уровнем подготовки»". Официальный сайт ФК «Динамо» Барнаул.
↑  "Соболев Александр Сергеевич". Официальный сайт ФК «Динамо» Барнаул. אורכב מ-המקור ב-2017-12-30. נבדק ב-2019-08-17.
↑  "Терек (Грозный) — Томь (Томск) — 0:0". Чемпионат.com. 2016-11-21.
↑  "Уфа (Уфа) — Томь (Томск) — 1:0". Чемпионат.com. 2016-12-05.
↑  "Сюжет про ФК "Томь" из передачи "8-16"". Официальный сайт ФК «Томь».
↑  "Нападающий "Томи" Александр Соболев перешел в "Крылья Советов"". Официальный сайт ФК «Томь». 2017-12-30.
↑  "РПЛ признала Соболева лучшим игроком июля, Карпина – лучшим тренером". sports.ru.
↑  Александр Соболев переходит в "Спартак"
↑  Александр Соболев продолжит карьеру в "Спартаке", Vesti.ru
↑  ‏צמד של סובולב העניק לספרטק מוסקבה 1:2 על נאפולי, באתר ספורט1, 24 בנובמבר 2021
↑  "Ланин и Соболев вызваны в молодежную сборную России". Официальный сайт ФК «Крылья Советов». 2018-01-17.
↑  Матч: Россия 1:2 Швеция, rfs.ru (ב־)
| נבחרת רוסיה – יורו 2020 |
| --- | --- | --- |
|  1 שונין •  2 פרננדס •  3 דיבייב •  4 קרבאייב •  5 סמיונוב •  6 צ'רישב •  7 אוזדוייב •  8 בארינוב •  9 סובולב •  10 זבולוטני •   11 זובנין •  12 דיופין • 13 קודריאשוב •  14 דז'יקייה • 15 מירנצ'וק • 16 ספנוב • 17 גולובין • 18 ז'ירקוב • 19 סמדוב • 20 ז'מלטדינוב • 21 פונין • 22 דזיובה • 23 קוזיאייב • 24 מוסטובוי • 25 מקארוב • 26 מוחין • מאמן: צ'רצ'סוב |  1 שונין •  2 פרננדס •  3 דיבייב •  4 קרבאייב •  5 סמיונוב •  6 צ'רישב •  7 אוזדוייב •  8 בארינוב •  9 סובולב •  10 זבולוטני •   11 זובנין •  12 דיופין • 13 קודריאשוב •  14 דז'יקייה • 15 מירנצ'וק • 16 ספנוב • 17 גולובין • 18 ז'ירקוב • 19 סמדוב • 20 ז'מלטדינוב • 21 פונין • 22 דזיובה • 23 קוזיאייב • 24 מוסטובוי • 25 מקארוב • 26 מוחין • מאמן: צ'רצ'סוב | רוסיה |
סובולב במדי ספרטק
סובולב עם אלכסנדר מדבדב, לאחר החתימה בזניט
ירידה במשקל
ראו גם

אנורקסיה נרבוזה
פעילות גופנית
עלייה במשקל
דיאטת הרזיה
הערות שוליים

↑  The Look AHEAD Research Group (2014). "Eight-year weight losses with an intensive lifestyle intervention: The look AHEAD study: 8-Year Weight Losses in Look AHEAD". Obesity (באנגלית). 22 (1): 5–13. doi:10.1002/oby.20662. PMC 3904491. PMID 24307184.
↑  Hart, Katherine (2018). "4.6 Fad diets and fasting for weight loss in obesity.".  In Hankey, Catherine (ed.). Advanced nutrition and dietetics in obesity (באנגלית). Wiley. pp. 177–182. ISBN 9780470670767.
↑  Hankey, Catherine (2017-11-23). Advanced Nutrition and Dietetics in Obesity (באנגלית). John Wiley & Sons. pp. 179–181. ISBN 9781118857977.
↑  "Fact Sheet—Fad diets" (PDF). British Dietetic Association. 2014. נבדק ב-12 בדצמבר 2015. Fad-diets can be tempting as they offer a quick-fix to a long-term problem. {{cite web}}:  (עזרה)
↑  "World Health Organization recommends eating less processed food". BBC News. 3 במרץ 2003. {{cite news}}:  (עזרה)
↑  "Choosing a safe and successful weight loss program". Weight-control Information Network. National Institute of Diabetes and Digestive and Kidney Diseases. ביולי 2017. נבדק ב-2020-07-17. {{cite web}}:  (עזרה)
↑  "The facts about weight loss products and programs". DHHS Publication No (FDA) 92-1189. US Food and Drug Administration. 1992. אורכב מ-המקור ב-26 בספטמבר 2006. נבדק ב-2013-05-14. {{cite web}}:  (עזרה)
| משקל גוף |
| --- | --- | --- |
| תת-משקל | ירידה במשקל · קכקסיה · תת-תזונה · תת-ספיגה · אנורקסיה (סימפטום) · דלדול שרירים · ניוון שרירים · רעב |  |
| עודף משקל | עלייה במשקל · השמנת יתר חולנית · פוליפגיה · השמנה בטנית · השמנת יתר בקרב ילדים |  |
| הפרעות אכילה | אנורקסיה נרבוזה · בולימיה נרבוזה · אורטורקסיה נרבוזה · הפרעת אכילת יתר · EDNOS |  |
| מידות הגוף | מדד מסת גוף (BMI)‏ · מדד נפח גוף (BVI) · יחס מותניים-ירכיים‎ · מידות בגדים |  |
| שמירה על משקל גוף בריא | דיאטת הרזיה · פעילות גופנית · שאיבת שומן · ניתוח מעקף קיבה |  |
| נושאים קשורים | הפרעות מטבוליות · הפרעות תזונתיות · מחלות אנדוקריניות · תנגודת לאינסולין · תסמונת מטבולית · סוכרת מסוג 2‎ · אורח חיים בלתי פעיל · דימוי גוף · גירעון קלורי |  |
| --- | --- |
בקרת זהויות :  BNE: XX530943  BnF: cb125270321 (data)  GND: 4140608-4  LCCN: sh85112135  LNB: 000081419  NKC: ph135013
סטרלצוב (סרט)

| --- | --- |

כרזת הסרט
 בימוי:  איליה אוצ'יטל
 הופק בידי:  אלכסיי אוצ'יטל לאוניד ורשצ'אגין אנטון זלאטופולסקי
 תסריט:  קונסטנטין צ'לידזה
 שחקנים ראשיים:  אלכסנדר פטרוב אלכסנדר יאצנקו ויקטור דוברונראבוב נאדז'דה מרקינה יפים פטרונין ויטאלי חאייב אנסטסיה מילוסלאבסקאיה
 צילום:  מוראד עבדל פתאח
 מדינה:  רוסיה 
 חברת הפקה:  Rock Films
 חברה מפיצה:  חבר המדינותסנטרל פרטנרשיפ רוסיה VGTRK ו־Okko האיחוד האירופי Kinostar Filmverlei
 הקרנת בכורה:  רוסיה 24 בספטמבר 2020 האיחוד האירופי 4 באוקטובר 2020
 משך הקרנה:  101 דק' 
 שפת הסרט:  רוסית 
 סוגה:  סרט דרמה, סרט ביוגרפי, סרט כדורגל 
 תקציב:  330,000,000 מיליון רובל רוסי
 הכנסות:  361,243,531 מיליון רובל רוסי
 דף הסרט ב־IMDb
 
בול של דואר רוסיה משנת 2020, המוקדש לסרט
כרזה בינלאומית.
כרזה ראשונית.
סְטְרֶלְצוֹב (ברוסית: Стрельцов) הוא סרט ביוגרפי עלילתי, דרמת ספורט המבוססת על אירועים אמיתיים ומתמקדת בסיפור חייו של אדוארד סטרלצוב, חלוצה של טורפדו מוסקבה ונבחרת ברית המועצות בכדורגל בשנות החמישים והששים של המאה העשרים. את סטרלצוב גילם אלכסנדר פטרוב. הסרט הופק בשיתוף פעולה עם מועדון הכדורגל טורפדו מוסקבה, התאחדות הכדורגל הרוסית במימון קרן הקולנוע הרוסי.
צילומי הסרט נערכו בשנת 2018 ובכורת הסרט תוכננה ל-16 באפריל 2020 ברם, בעקבות התפרצות נגיף הקורונה ברוסיה, הבכורה נדחתה לספטמבר 2020. הסרט שנעשה בתקציב של 330 מיליון רובל הכניס 353 מיליון רובל (5 מיליון דולר).
רקע

אדוארד סטרלצוב הוא כדורגלן סובייטי מוכשר, בגיל 18 הוכתר למלך השערים של הליגה בעונת 1955 ובגיל 19 זכה במדליית זהב אולימפית באולימפיאדת מלבורן עם הנבחרת ורבים תלו בו תקוות לקראת גביע העולם בכדורגל שהיה אמור להיערך בשוודיה. הוא קיבל הצעה לעבור לקבוצת דינמו מוסקבה שזוכה לתמיכת המשטרה ולצסק"א מוסקבה שזוכה לתמיכת הצבא, אך סירב.
זמן קצר לפני פתיחת טורניר גביע העולם, ב-26 במאי 1958 סטרלצוב נעצר יחד עם שחקני הנבחרת בוריס טטושין ומיכאל אוגונקוב באשמת אונס נערה בשם מריה לבדבה, אומנם אוגונקוב וטטושין שוחררו בהמשך ולבדבה עצמה משכה את תלונתה אבל סטרלצוב נותר במעצר בלחץ השלטונות, זאת בעקבות סירובו לעבור ל"דינמו" וצסק"א וחשש של הרשויות מפני עריקתו למערב במהלך אירועי גביע העולם.
חרף חוסר בראיות ממשיות בתיק הוא הגיע לבית המשפט ונשפט ל-12 שנות מאסר, עונש שקוצר בהמשך ל-7 שנות מאסר. ברם את גביע העולם הוא פספס ולא נטל בו חלק בשל היותו במאסר. זה היה טורניר הבכורה של נבחרתו, שהודחה בשלב רבע הגמר אחרי הפסד למארחת השוודית.
בפברואר 1963 הוחלט לשחררו, אך נאסר עליו לחזור לשחק כדורגל במשך שנתיים והוא עבד במפעל. ב-1965 חזר לטורפדו מוסקבה וסייע לה לזכות באליפות ליגת העל הסובייטית בכדורגל ושלוש שנים לאחר מכן זכה עמה גם בגביע המדינה.